Държавен вестник, бр. 79, 2008 г., стр. 46

С Т Р .  46
Д Ъ Р Ж А В Е Н   В Е С Т Н И К
Б Р О Й  79
(3) Заповедите на директора на регионалния
център по здравеопазване, издадени в случаите
по ал. 1, т. 3, подлежат на обжалване по реда на
Административнопроцесуалния кодекс.
Раздел трети
Здравни изисквания към устройството и
дейността на оптиките
Чл. 17. (1) Лицето, получило удостоверение
за регистрация на оптика, осигурява:
1. необходимите помещения, обзавеждане-
то и оборудването им;
2. необходимите условия за съхранение на
очила и материали за очна оптика.
(2) Използваните средства за измерване—
диоптрометри и други измервателни уреди,
трябва да бъдат проверявани периодично от
органите на Държавната агенция за метроло-
гичен и технически надзор.
(3) Ръководителят на оптиката е длъжен да
съхранява в оптиката и да предоставя на кон-
тролните органи:
1. удостоверението за регистрация на оп-
тиката;
2. копие от дипломата за придобито образо-
вание, специалност и за професионална квали-
фикация на ръководителя на оптиката и на
лицата, работещи в оптиката, както и догово-
рите за наемането им.
(4) Ръководителят на оптиката е отгово-
рен за:
1. цялостната организация и контрол на ра-
ботата в оптиката;
2. даване на информация и професионални
консултации на потребителите.
Чл. 18. (1) Оптика може да се разкрива в
самостоятелни сгради, търговски центрове или
на първия/партерен етаж на нежилищни или
жилищни сгради при спазване изискванията на
Закона за устройство на територията.
(2) Оптиката задължително има външен
надпис “ОПТИКА”.
Чл. 19. (1) Оптиката съобразно дейностите,
които ще се извършват в нея, има следните
помещения:
1. приемно със сектор за посетители и офор-
мено работно място за консултации на кли-
ентите;
2. санитарен възел с топла и студена вода.
(2) В оптиката могат да се обособят следни-
те допълнителни помещения или сектори:
1. сектор за оптометрия с дължина 2,70 м и
ширина не по-малко от 1,00 м, оборудван със
зрителна таблица и огледало или проектор за
знаци, и набор пробни стъкла, който може да
бъде разположен и в приемното помещение;
изискването за минимална дължина не важи
при работа с проекционна апаратура;
2. сектор за изработка на очила, ремонт и
корекция на рамки съобразено с технологич-
ния минимум на използваната апаратура; кога-
то в оптиките се обособява такъв сектор, за-
дължително се предвижда отделно складово
помещение или метален шкаф за лесно запали-
ми материали.
Чл. 20. Помещенията на оптиката трябва да
отговарят на следните изисквания:
1. минималната височина на помещенията
трябва да бъде 2,60 м, като за съществуващите
към момента на влизане в сила на наредбата
оптики се допуска отклонение до 10%;
2. подовете и стените на помещенията на
оптиките и работните плотове се изпълняват с
покрития, позволяващи влажно почистване и
дезинфекция;
3. осветлението в приемното помещение и
сектора за изработка на очила, ремонт и корек-
ция на рамки трябва да бъде естествено и из-
куствено, съобразено с изискванията на БДС
1786-84 “Осветление. Естествено и изкуствено.”;
допуска се останалите помещения да бъдат само
с изкуствено осветление;
4. в помещенията се осигурява отопление и
естествена и/или изкуствена вентилация съоб-
разно Наредба № 15 от 2005 г. за технически
правила и нормативи за проектиране, изграж-
дане и експлоатация на обектите и съоръжени-
ята за производство, пренос и разпределение на
топлинна енергия (обн., ДВ, бр. 68 от 2005 г.;
попр.,  бр. 78 от 2005 г.; изм.,  бр. 20 от 2006 г.).
Чл. 21. Нивото на проникващия шум от сек-
тора за изработка на очила, ремонт и корекция
на рамки в помещенията на най-близките жи-
лищни и обществени сгради не трябва да преви-
шава граничните стойности, определени с На-
редба № 6 за показателите за шум в околната
среда, отчитащи степента на дискомфорт през
различните части на денонощието, граничните
стойности на показателите за шум в околната
среда, методите за оценка на стойностите на
показателите за шум и на вредните ефекти от
шума върху здравето на населението (ДВ, бр. 58
от 2006 г.).
Чл. 22. Помещенията и работните плотове в
оптиката се почистват ежедневно и периодич-
но се дезинфекцират.
Преходни и заключителни разпоредби
§ 1. Наредбата се издава на основание
чл. 26б, ал. 5 и 7 и чл. 34, ал. 2 във връзка с § 1,
т. 9, буква “п”  на Закона за здравето.
§ 2. Контролът по изпълнение на изисква-
нията на наредбата се осъществява от РЦЗ и
РИОКОЗ.
§ 3. Съществуващите оптики следва да се
приведат в съответствие с изискванията на раз-
дел трети в срок две години от влизане в сила на
наредбата.
§ 4. Министърът на здравеопазването дава
указания по прилагането на наредбата.
Министър: Евг. Желев